

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 279/29.08.2024**

**privind însușirea valorii raportului de expertiză tehnică extrajudiciară**

**din dosarul nr.10360/296/2021 al Judecătoriei Satu Mare**

**având ca obiect succesiune vacantă**

Consiliul Local al Municipiului Satu Mare,

Analizând proiectul de hotărâre înregistrat sub nr. 48391/21.08.2024, referatul de aprobare al inițiatorului, înregistrat sub nr. 48394/21.08.2024, raportul de specialitate al Serviciului Patrimoniu Concesionări Închirieri, înregistrat sub nr. 48397/21.08.2024, raportul de specialitate al Serviciului Juridic, înregistrat sub nr. 48534/22.08.2024, avizele comisiilor de specialitate ale Consiliului Local Satu Mare,

Dispozițiile instanței de la termenul din 09.05.2024 cu privire la însușirea valorii raportului de expertiză tehnică extrajudiciară realizat în dosarul nr.10360/296/2021 pe rolul Judecătoriei Satu Mare, de către dl. expert tehnic ing. Faur Cristian, având ca obiect succesiune, disjuns din dosar nr. 8177/296/2019,

Luând în considerare prevederile:

- art. 553 alin.(2), art.1135 alin.(1), art.1138-1139 Cod civil;

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 129 alin. (2) lit. c) , ale art. 139 alin. (3) lit.g), ale art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se însușește valoarea raportului de expertiză tehnică extrajudiciară din dosarul nr. 10360/296/2021 aflat pe rolul Judecătoriei Satu Mare, efectuat în cauză de către dl. expert tehnic ing. Faur Cristian, având ca obiect succesiune, disjuns din dosar nr. 8177/296/2019, potrivit căruia rezultă că valoarea imobilului, obiect al moștenirii, este de 22.800 euro.

**Art. 2.** Cu ducerea la îndeplinire a prezentei se încredințează Viceprimarul Municipiului Satu Mare, inițiatorul proiectului de hotărâre, Serviciul Patrimoniu Concesionări Închirieri și Serviciul juridic.

**Art. 3.** Prezenta hotărâre se comunică prin intermediul Secretarului general al Municipiului Satu Mare, în termenul prevăzut de lege, Primarului Municipiului Satu Mare, Instituţiei Prefectului - Judeţul Satu Mare, Serviciului Patrimoniu, Concesionări, Închirieri și Serviciului Juridic.

 **Președinte de ședință, Contrasemnează**

 **Ghiarfaș Adelin Cristian  Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 18 |
| Nr. total al consilierilor absenţi | 5 |
| Voturi pentru | 18 |
| Voturi împotrivă | 0 |
| Abţineri | 0 |

Redactat în 3 exemplare originale